09/05/2016 | Administración LocalMunicipal
Santiago de Compostela
Sección Municipal de Contratación
Concesión administrativa do uso privativo e normal do dominio público dos locais na nave 5 da Praza de Abastos de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: concesión administrativa do uso privativo e normal do dominio público dos locais na nave 5 da Praza de Abastos de Santiago de Compostela. REFERENCIA DO EXPEDIENTE: CON/2/2016. TIPO DE LICITACIÓN: A cantidade que o concesionario deberá pagar ao Concello será, como mínimo, a que se indica neste artigo, realizándose as ofertas á alza e rexeitando as proposicións que se presenten nas que se ofreza un canon inferior ao respectivo tipo de licitación.  Locais n.º 2,3,10,11: 12.024 €/local  Locais n.º 5,6,7,8: 18.036 €/local  Locais n.º 4 e 9: 24.048 €/local O canon que cada un dos adxudicatarios teña que satisfacer ao Concello pola concesión do local será o que ofertara e será pagadeiro por unha sola vez no momento de formalización do contrato. PRAZO DE EXECUCIÓN: o prazo da concesión será de 15 anos que poderán ser prorrogados por un período de cinco anos máis ata un máximo de 50 anos en total. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da Provincia da Coruña. CLASIFICACIÓN DO CONTRATISTA: non se esixe. DOCUMENTACIÓN e INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 5 do prego de cláusulas administrativas. CRITERIOS NON AVALIABLES MEDIANTE CIFRAS OU PORCENTAXES: máximo 10 puntos.1. Mellor plan de explotación. Valorarase a mellor proposta de negocio considerando tanto a súa descrición da estratexia comercial no marco da maior aportación ao desenvolvemento do tecido económico do Mercado de Abastos, como o estudio de viabilidade económica do mesmo. Os licitadores presentarán toda aquela documentación que consideren oportuna para a valoración do criterio. CRITERIOS AVALIABLES MEDIANTE CIFRAS OU PORCENTAXES: máximo 23 puntos.1. Mellor prezo ofertado sobre o canon: ata 20 puntos. Outorgarase a máxima puntuación de 20 puntos a oferta máis alta e aplicarase ao resto das ofertas a seguinte fórmula para calcular a súa puntuación: Valorarase con 3 puntos o uso do produto enogastronómico galego no desenvolvemento do negocio, con especial atención ao produto con denominación de orixe e/ou indicación xeográfica protexida. Valorarase o uso do produto enogastronómico galego sempre e cando a proposta de oferta de produtos do establecemento conte como mínimo, con un 30% de produtos orixinais ou elaborados a partir de produto enogastronómico galego, circunstancia esta que se acreditará mediante a presentación ante o Concello das cartas de compromiso orixinais asinadas polos provedores nas que quede constancia da orixe galega do produto, da denominación de orixe e/ou indicación xeográfica protexida do mesmo. GARANTÍA DEFINITIVA: 5% do canon ofertado. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 28 de abril de 2016. O ALCALDE Asdo.: Martiño Noriega Sánchez